
4 DR.30.10.2013 

 

Menteri Dalam Negeri [Dato' Seri Dr. Ahmad Zahid bin Hamidi]: Tuan Yang di-

Pertua, saya ucapkan terima kasih kepada sahabat saya Yang Berhormat Bukit Bintang 
yang bertanyakan soalan yang agak penting bagi kegunaan untuk seluruh rakyat Malaysia. 

Saya ingin maklumkan kepada Dewan yang mulia ini dan kepada Ahli Yang 
Berhormat bahawa Pas Lawatan Kerja Sementara atau PLKS yang masih sah dan aktif 
sehingga tarikh yang ditanya oleh Yang Berhormat adalah seramai 2.116 juta orang. 
Jumlah ini termasuk PATI yang telah diputihkan dan dikeluarkan PLKS di bawah program 
6P yang lalu.  

Mengikut pecahan saya ingin sebutkan secara ringkas bahawa: 

 

Sektor pekerjaan Jumlah (orang)  

Perkilangan 733,000 

Pembinaan 425,000 

Perladangan 347,000 

Perkhidmatan 251,000 

Pembantu rumah 180,000 

Pertanian 179,000 

Dari segi negeri yang tertinggi. Terdapat lima buah negeri yang tertinggi yang 
membekalkan pekerja antaranya ialah: 

 

Negara Jumlah (orang) 

Indonesia 935,000 

Nepal 359,000 

Bangladesh 319,000 

Myanmar 174,000 

India 117,000 

■1020 

Untuk statistik Pendatang Tanpa Izin, kementerian tidak mempunyai rekod yang 
rasmi tetapi kita boleh menjangkakan jumlah keseluruhannya kerana mengikut Program 6P 
yang dilakukan sebelum ini terdapat 1.3 juta PATI yang telah didaftarkan dan daripada 
jumlah berkenaan seramai 503,000 telah pun diputihkan. Apabila tempoh 6P itu tamat, 
Kementerian Dalam Negeri dengan penyelarasan bersama kementerian-kementerian lain 
termasuk Kementerian Sumber Manusia dan Jawatankuasa Khas Kabinet mengenai PATI 
yang telah mengadakan beberapa keputusan yang telah melancarkan operasi baru iaitu 
Ops Bersepadu yang telah dimulakan pada 1 September yang lalu. Jelas daripada apa 
yang telah dilakukan, beberapa tindakan telah dilakukan termasuk kita tidak lagi 
mengizinkan agensi-agensi pengambilan pekerja asing bermaharajalela.   

Kita meminta mana-mana majikan yang tertipu supaya mengemukakan 
permohonan terus kepada Jabatan Imigresen dan mengemukakan bukti penipuan yang 
dilakukan termasuklah kononnya mereka telah membayar levi dan membayar lain-lain caj 
perkhidmatan kepada agensi pengambilan pekerja asing berkenaan untuk kita ambil 
tindakan.  Dengan langkah itu, kita harap kebergantungan kita terhadap pekerja asing dapat 
dikurangkan.   

Saya harap Tuan Yang di-Pertua, di dalam Dewan yang mulia ini untuk rakyat 
Malaysia keseluruhannya, bukan sahaja Ahli Yang Berhormat di Dewan yang mulia ini 
tetapi saya yakin ramai di kalangan rakyat Malaysia di luar sana yang menonton siaran 
langsung ini. Saya ingin memberitahu ubahlah sikap. Sikap kebergantungan kepada 
pekerja asing. Yang kedua, kita minta tenaga kerja di Malaysia ubah sikap supaya 
mengambil peluang pekerja yang sedia ada. Bayangkanlah kita tidak mahu menjadi sebuah 
negara yang penduduknya cuma 900,000 ribu tetapi mempunyai pekerja asing seramai 3.5 
juta orang.   



Menteri Dalam Negeri [Dato' Seri Dr. Ahmad Zahid bin Hamidi]: Tuan Yang di- Pertua, saya ucapkan terima kasih kepada sahabat saya Yang Berhormat Bukit Bintang yang bertanyakan soalan yang agak penting bagi kegunaan untuk seluruh rakyat Malaysia. Saya ingin maklumkan kepada Dewan yang mulia ini dan kepada Ahli Yang Berhormat bahawa Pas Lawatan Kerja Sementara atau PLKS yang masih sah dan aktif sehingga tarikh yang ditanya oleh Yang Berhormat adalah seramai 2.116 juta orang. Jumlah ini termasuk PATI yang telah diputihkan dan dikeluarkan PLKS di bawah program 6P yang lalu. Mengikut pecahan saya ingin sebutkan secara ringkas bahawa: Sektor pekerjaan Jumlah (orang) Perkilangan 733,000 Pembinaan 425,000 Perladangan 347,000 Perkhidmatan 251,000 Pembantu rumah 180,000 Pertanian 179,000 Dari segi negeri yang tertinggi. Terdapat lima buah negeri yang tertinggi yang membekalkan pekerja antaranya ialah: Negara Jumlah (orang) Indonesia 935,000 Nepal 359,000 Bangladesh 319,000 Myanmar 174,000 India 117,000 #1020 Untuk statistik Pendatang Tanpa Izin, kementerian tidak mempunyai rekod yang rasmi tetapi kita boleh menjangkakan jumlah keseluruhannya kerana mengikut Program 6P yang dilakukan sebelum ini terdapat 1.3 juta PATI yang telah didaftarkan dan daripada jumlah berkenaan seramai 503,000 telah pun diputihkan. Apabila tempoh 6P itu tamat, Kementerian Dalam Negeri dengan penyelarasan bersama kementerian-kementerian lain termasuk Kementerian Sumber Manusia dan Jawatankuasa Khas Kabinet mengenai PATI yang telah mengadakan beberapa keputusan yang telah melancarkan operasi baru iaitu Ops Bersepadu yang telah dimulakan pada 1 September yang lalu. Jelas daripada apa yang telah dilakukan, beberapa tindakan telah dilakukan termasuk kita tidak lagi mengizinkan agensi-agensi pengambilan pekerja asing bermaharajalela. Kita meminta mana-mana majikan yang tertipu supaya mengemukakan permohonan terus kepada Jabatan Imigresen dan mengemukakan bukti penipuan yang dilakukan termasuklah kononnya mereka telah membayar levi dan membayar lain-lain caj perkhidmatan kepada agensi pengambilan pekerja asing berkenaan untuk kita ambil tindakan. Dengan langkah itu, kita harap kebergantungan kita terhadap pekerja asing dapat dikurangkan. Saya harap Tuan Yang di-Pertua, di dalam Dewan yang mulia ini untuk rakyat Malaysia keseluruhannya, bukan sahaja Ahli Yang Berhormat di Dewan yang mulia ini tetapi saya yakin ramai di kalangan rakyat Malaysia di luar sana yang menonton siaran langsung ini. Saya ingin memberitahu ubahlah sikap. Sikap kebergantungan kepada pekerja asing. Yang kedua, kita minta tenaga kerja di Malaysia ubah sikap supaya mengambil peluang pekerja yang sedia ada. Bayangkanlah kita tidak mahu menjadi sebuah negara yang penduduknya cuma 900,000 ribu tetapi mempunyai pekerja asing seramai 3.5 juta orang.